
J A V N I    P O Z I V

mladim obiteljima za dostavu prijava za korištenje sredstava pri rješavanju stambenog pitanja na području Općine Koprivnički Bregi



Ovim Javnim pozivom i mjerama propisanim Programom mjera za poticanje rješavanja stambenog pitanja mladih obitelji na području Općine Koprivnički Bregi (u daljnjem tekstu: Program), namjerava se pomoći stanovništvu u rješavanju stambene problematike s ciljem sprječavanja raseljavanja te naseljavanja mladih obitelji na područje Općine Koprivnički Bregi.  

Predmet ovog Javnog poziva je podnošenje prijava za korištenje bespovratnih sredstava u okviru sljedećih mjera za poticanje rješavanja stambenog pitanja:

1. MJERA 4.1. FINANCIJSKA POMOĆ PRI KUPNJI STAMBENOG OBJEKTA RADI RJEŠAVANJA VLASTITOG STAMBENOG PITANJA NA PODRUČJU OPĆINE KOPRIVNIČKI BREGI

2.  MJERA 4.2. POBOLJŠANJE KVALITETE STANOVANJA ULAGANJEM U IZGRADNJU NOVOG STAMBENOG OBJEKTA ILI DOGRADNJU OBITELJSKIH KUĆA ILI STANOVA KOJIMA SE OSIGURAVA NOVI  ILI POBOLJŠAVA POSTOJEĆI STAMBENI PROSTOR

	Korisnici mjera su mlade obitelji.

Mladom obitelji u smislu ovog Programa, smatra se podnositelj zahtjeva i njegov bračni ili izvanbračni drug, odnosno  jedno-roditeljska obitelj koju čine dijete, odnosno djeca i jedan roditelj ili samohrani roditelj,  pod uvjetom da jedan od njih nije navršio 40 godina života prije raspisivanja javnog poziva te da svoje stambeno pitanje rješavaju stjecanjem vlasništva nad nekretninom po prvi put.  
 
Korisnicima mjera sredstva se mogu isplatiti ukoliko ne postoji dugovanje po drugoj osnovi prema Općini Koprivnički Bregi.
Podnositeljima zahtjeva za potpore u okviru mjera 4.1. i 4.2. koji su dostavili kompletnu dokumentaciju te udovoljavaju uvjetima ovog Programa, odobrava se isplata te se ista isplaćuje do 31. prosinca tekuće godine.
Kao prihvatljiv trošak po ovom Programu priznaju se troškovi, uz ostale uvjete utvrđene ovim Programom, nastali tijekom 2022. godine za mjeru 4.1. te također tijekom 2022. godine za mjeru 4.2. 
	


MJERE I POTREBNA DOKUMENTACIJA:

4.1. FINANCIJSKA POMOĆ PRI KUPNJI STAMBENOG OBJEKTA RADI RJEŠAVANJA VLASTITOG STAMBENOG PITANJA NA PODRUČJU OPĆINE KOPRIVNIČKI BREGI

	S obzirom na nedostatak raspoloživih građevinskih zemljišta i stambenih objekata u vlasništvu Općine Koprivnički Bregi, mladoj obitelji u smislu ovog Programa, može se odobriti pomoć pri kupnji stambenog objekta (kuće ili stana) u vlasništvu druge fizičke osobe ili pravne osobe uz uvjete propisane ovim Programom.
U slučaju kupnje stambenog objekta od fizičke osobe, a uz uvjet da se stambeni objekt nalazi na području Općine Koprivnički Bregi mlada obitelj može ostvariti pomoć  pri kupnji  kuće ili stana na ime subvencije kupoprodajne cijene i to:

- 30.000,00 kuna za stambeni objekt 
   
Potpora za kupnju stambenog objekta, uz opće uvjete propisane ovim Programom, odobrava se uz uvjet da se radi o objektu koji se nalazi na području Općine Koprivnički Bregi uz predočenje valjanog kupoprodajnog ugovora, potpisanog i ovjerenog od strane javnog bilježnika.  
[bookmark: _Hlk536536281]Objekt odnosno nekretnina na koju se odnosi prijava mora biti u vlasništvu podnositelja ili njegovu suvlasništvu i to u najmanje jednoj polovini dijela predmetne nekretnine podnositelja. 
	Za suvlasnički dio suvlasnik mora priložiti izjavu kojom potvrđuje da je suglasan i upoznat sa podnošenjem prijave za korištenje ove mjere (Obrazac 9).
Prijava na ovu mjeru je moguća tijekom tekuće godine po raspisanom javnom pozivu do 31. listopada.

Podnositelj zahtjeva odnosno korisnik ove mjere dostavlja instrument osiguranja u obliku bjanko zadužnice u korist Općine Koprivnički Bregi na iznos koji pokriva  iznos odobrene potpore uvećane za eventualne troškove prisilne naplate.

Instrument osiguranja se aktivira u slučaju:
· da podnositelj zahtjeva odnosno korisnik mjere nema prijavljeno prebivalište u Općini, 
· ne izvršava obveze iz ugovora te postupa protivno smislu ovog Programa.

Korisniku programa koji je dostavio bjanko zadužnicu kao instrument osiguranja, neiskorištena bjanko zadužnica se vraća po proteku 15 godina od dana realiziranja subvencije. Unutar razdoblja od 15 godina od dana realiziranja subvencije, bjanko zadužnica se može aktivirati radi povrata subvencioniranih sredstava.

Potrebna dokumentacija koja se prilaže zahtjevu:
· Obrazac 3. – prijava za Mjeru 4.1.,
· preslika osobne iskaznice podnositelja i bračnog druga (izvanbračnog druga te izjava o izvanbračnoj zajednici – Obrazac 7),
· izvadak iz zemljišnih knjiga za stambeni objekt koji je predmet zahtjeva,
· izjava za suvlasnika (Obrazac 9),
· izjava da niti jedan od bračnih/izvanbračnih druga koji po prvi put rješava stambeno pitanje stjecanjem prava vlasništva, u trenutku podnošenja zahtjeva nemaju riješeno stambeno pitanje te da nema u vlasništvu/suvlasništvu drugu obiteljsku kuću/stan ili kuću/stan za odmor na području Republike Hrvatske osim ako je istu stekao nasljeđivanjem, a kupnjom stambenog objekta poboljšavaju se dosadašnji uvjeti stanovanja mlade obitelji; (izjava - Obrazac 5.),
· preslika ugovora o kupoprodaji stambenog objekta,
· izjava da će prije isplate potpore dostaviti bjanko zadužnicu (Obrazac 6),
· preslika diplome odnosno svjedodžbe o stečenoj spremi ili obrazovanju podnositelja i bračnog druga odnosno izvanbračnog druga,
· dokaz da je podnositelj zahtjeva ili bračni odnosno izvanbračni drug u radnom odnosu na neodređeno vrijeme (preslika ugovora o radu, potvrda o mirovinskom stažu),
· platna lista kao dokaz o isplati osobnog dohotka ne starija od 2 mjeseca od trenutka podnošenja zahtjeva za podnositelja i bračnog odnosno izvanbračnog druga te ostalih članova zajedničkog kućanstva;
· potvrda o prebivalištu nadležne policijske uprave ne starija od 30 dana od dana podnošenja zahtjeva za podnositelja zahtjeva i bračnog odnosno izvanbračnog druga,
· potvrda o nekažnjavanju ne starija od 7 dana od dana podnošenja zahtjeva za podnositelja zahtjeva i bračnog odnosno izvanbračnog druga. 


4.2.	POBOLJŠANJE KVALITETE STANOVANJA ULAGANJEM U IZGRADNJU NOVOG STAMBENOG OBJEKTA ILI DOGRADNJU OBITELJSKIH KUĆA ILI STANOVA KOJIMA SE OSIGURAVA NOVI  ILI POBOLJŠAVA POSTOJEĆI STAMBENI PROSTOR

Na izgradnju novog stambenog objekta u smislu ovog Programa primjenjuju se važeći propisi koji vrijede za gradnju te je sukladno tim propisima nužno ishoditi građevinsku dozvolu i priložiti je zahtjevu. 
Dogradnja obiteljskih kuća ili stanova u smislu ovog Javnog poziva podrazumijeva dogradnju i nadogradnju (adaptaciju) postojećeg stambenog objekta mlade obitelji koja zadovoljava uvjete i kriterije za podnošenje prijave u skladu s Programom mjera za poticanje rješavanja stambenog pitanja mladih obitelji na području Općine Koprivnički Bregi.
Dogradnja je prihvatljiv trošak ako postojeći objekt nije odgovarajući stan. 
Za dogradnju i nadogradnju primjenjuju se važeći propisi koji vrijede za gradnju te kada je sukladno tim propisima nužno ishoditi građevinsku dozvolu, uporabnu dozvolu ili glavni projekt, zahtjevu se prilaže takav dokument bez kojeg nije moguće odobriti potporu.  
Temeljem ove mjere potpora se odobrava:
· za izgradnju novog stambenog objekta u iznosu 30.000,00 kuna uz uvjet da se stambeni objekt gradi na području Općine Koprivnički Bregi,
· za dogradnju i nadogradnju postojećeg stambenog objekta u iznosu 30.000,00 kuna uz uvjet da se stambeni objekt nalazi na području Općine Koprivnički Bregi.

Potpora je jednokratna po obitelji odnosno po stambenom objektu. 
Potpora se odobrava, uz opće uvjete propisane ovim Programom, ako je objekt na području Općine Koprivnički Bregi. 
Nekretnina na koju se odnosi prijava mora biti u vlasništvu podnositelja ili njegovu suvlasništvu i to u najmanje jednoj polovini dijela predmetne nekretnine podnositelja.
	Za suvlasnički dio mora priložiti izjavu kojom suvlasnik potvrđuje da je suglasan i da je upoznat sa podnošenjem prijave za korištenje ove mjere (Obrazac 9).
Prijava za ovu mjeru  može se podnositi po javnom pozivu tijekom tekuće godine do 31. listopada.
  	
Potrebna dokumentacija koja se prilaže zahtjevu:
· Obrazac 4. – prijava za Mjeru 4.2.,
· preslika osobne iskaznice podnositelja i bračnog  odnosno izvanbračnog druga,
· izvadak iz zemljišnih knjiga za nekretninu koji je predmet zahtjeva,
· izjava za suvlasnika (obrazac 9),
· izjava da podnositelj zahtjeva i njegov bračni/izvanbračni drug koji po prvi put rješava stambeno izgradnjom novog stambenog objekta, u trenutku podnošenja zahtjeva nemaju riješeno stambeno pitanje te da nema u vlasništvu/suvlasništvu: drugu obiteljsku kuću/stan ili kuću/stan za odmor na području Republike Hrvatske osim ako je istu stekao nasljeđivanjem, a izgradnjom novog stambenog objekta poboljšavaju se dosadašnji uvjeti stanovanja mlade obitelji; (izjava - Obrazac 5.),
· izjava da će prije isplate potpore dostaviti bjanko zadužnicu (Obrazac 6),
· preslika pravomoćne i izvršne građevinske dozvole,
· preslika prijave početka građenja,
· preslika diplome odnosno svjedodžbe o stečenoj spremi ili obrazovanju podnositelja i bračnog druga odnosno izvanbračnog druga,
· dokaz da je podnositelj zahtjeva ili bračni odnosno izvanbračni drug u radnom odnosu na neodređeno vrijeme (preslika ugovora o radu, potvrda o mirovinskom stažu),
· platna lista kao dokaz o isplati osobnog dohotka ne starija od 2 mjeseca od trenutka podnošenja zahtjeva za podnositelja i bračnog odnosno izvanbračnog druga te ostalih članova zajedničkog kućanstva;
· potvrda o prebivalištu nadležne policijske uprave ne starija od 30 dana od dana podnošenja zahtjeva za podnositelja zahtjeva i bračnog odnosno izvanbračnog druga,
· potvrda o nekažnjavanju ne starija od 7 dana od dana podnošenja zahtjeva za podnositelja zahtjeva i bračnog odnosno izvanbračnog druga. 


NAČIN I ROKOVI PODNOŠENJA PRIJAVA I ISPLATA BESPOVRATNIH  SREDSTAVA  

Prijava za korištenje sredstava po mjerama iz ovog Programa podnosi se do 31. listopada 2022. godine.
Svu potrebnu dokumentaciju zainteresirani mogu dobiti u Općini Koprivnički Bregi, Kralja Tomislava 2, Koprivnički Bregi ili preuzeti na mrežnim stranicama Općine Koprivnički Bregi: www.koprivnicki-bregi.hr. 
Ispunjeni zahtjevi za korištenje sredstava i pripadajuća dokumentacija dostavljaju se osobno ili poštom preporučeno na adresu: Općina Koprivnički Bregi, Kralja Tomislava 2, 48 324 Koprivnički Bregi, u zatvorenoj omotnici s naznakom „Javni poziv mladim obiteljima za rješavanje stambenog pitanja na području Općine Koprivnički Bregi – NE OTVARATI“ s naznačenom adresom podnositelja zahtjeva.
Nepotpuni zahtjevi, nerazumljivi i oni uz koje nije priložena sva dokumentacija tražena za pojedinu mjeru, neće se razmatrati. 
Potrebni obrasci zahtjeva i izjava sastavni su dijelovi ovog Javnog poziva. 
Ovaj Javni poziv sa potrebnim obrascima biti će objavljen na stranici Općine Koprivnički Bregi: www.koprivnicki-bregi.hr i na oglasnoj ploči Općine Koprivnički Bregi, a sve informacije mogu se dobiti u prostorijama Općine Koprivnički Bregi, Kralja Tomislava 2, Koprivnički Bregi, tijekom radnog vremena ili na telefon 048/830-420.
 

KLASA: 370-04/22-01/01
URBROJ: 2137-8-22-2 
Koprivnički Bregi, 8. veljače 2022. 
